Sukladno Odluci o osnivanju Fonda solidarnosti za djecu i mlade Primorsko-goranske županije i Ugovora o dodjeli financijske pomoći iz fonda solidarnosti za djecu i mlade Primorsko-goranske županije, KLASA: 550-01/18-01/70; URBROJ: 2107/01-04/22-18-3 od 30.11.2018. godine Gradonačelnik Grada Crikvenice objavljuje sljedeći:

**J A V N I P O Z I V**

obiteljima u kojoj roditeljima nisu isplaćene dvije uzastopne plaće da se jave

radi ostvarivanja prava na novčanu pomoć za dijete

**za 2018. godinu**

**PREDMET JAVNOG POZIVA**

Predmet ovog javnog poziva je mogućnost isplata/e jednokratne pomoći za dijete/mladu osobu koja živi u obitelji u kojoj jednom (ili oba) roditelja nisu isplaćene dvije uzastopne plaće, zbog financijskih poteškoća njihovog poslodavca (trgovačkog društva/obrta).

Ukoliko takva obitelj zadovoljava Odlukom utvrđeni prihodovni cenzus, može ostvariti pomoć za dijete/mladu osobu u **jednokratnom iznosu od 1.500,00kn po djetetu**.

Odlukom je predviđena aktivna uloga jedinica lokalne samouprave (JLS) s područja Županije u smislu prikupljanja dokumentacije zainteresiranih građana koji ispunjavaju uvjete za dodjelu ove pomoći. JLS će utvrđivati ispunjava li korisnik uvjete iz Odluke za dodjelu pomoći, pa će Županiji dostavljati popis takvih korisnika. Na temelju popisa korisnika koji ispunjavaju uvijete Županija će JLS doznačivati potrebna sredstva za isplatu pomoći.

**UVJET ZA OSTVARIVANJE PRAVA**

- obitelj u kojoj jednom (ili oba) roditelja nisu isplaćene **najmanje** dvije uzastopne plaće, zbog financijskih poteškoća njihovog poslodavca (samo ako nije prošlo više od 90 dana od neisplate plaće) i dostave potpune dokumentacije

- ukupni mjesečni prihod obitelji za 11. mjesec 2018.g. ne prelazi iznos od 1.500,00 kn po članu obitelji

**PODNOŠENJE ZAHTJEVA**

Zahtjevi se podnose na propisanim obrascima uz dokumentaciju koja dokazuje ispunjavanje uvjeta za dodjelu pomoći.

Zahtjevi se preuzimaju i dostavljaju na adresi:

Grad Crikvenica,

Upravni odjel za društvene djelatnosti i lokalnu samoupravu

soba broj 15

Kralja Tomislava 85, Crikvenica

Rok za podnošenje zahtjeva sa potpunom dokumentacijom: **do 14.12.2018.**

Sve potrebne informacije mogu se dobiti u Upravnom odjelu za društvene djelatnosti i lokalnu samoupravu i putem e-maila ili na brojeve telefona:

Ivana Car tel. 455-482; ivana.car@crikvenica.hr ili

Ivana Šarić tel. 455-404; ivana.saric@crikvenica.hr

Ovaj javni poziv provodi se za 2018. godinu.

Javni poziv za 2019. godinu biti će objavljen naknadno.